Але галоўнае, канешне, малітва, якая не спынялася амаль суткі, і святочная літургія. У наступным годзе Тракелі адзначацца трайным мерапрыемствам: 25-годдзем існавання санктуарыя, 10-годдзем каранацыі абраза Маці Божай Тракельскай і 220-годдзем з дня адкрыцця касцёла. “Плануецца новая праграма, якая будзе агучана прыкладна за паўгода да вялікай урачыстасці. Канешне, чакаем яшчэ больш пілігрымаў, бо без іх адзіны ў Гродзенскай каталіцкай дыяцэзіі санктуарый не можа жыць. Гэта зямля напоўнена цудамі, вылячэннямі многіх людзей – аб гэтым ёсць сведчанні. Але хачу папрасіць тых, хто атрымаў свой цуд, але яшчэ не засведчыў, зрабіць гэта – для гісторыі і спадчыны, для новых пакаленняў”, – запрасіў усіх новы пробашч парафіі Адведзінаў Найсвяцейшай Панны Марыі ў Тракелях – ксёндз Юрый Бяганскі.